CELEX: 62020CA0047
Language: el
Date: 2021-04-29 00:00:00
Title: Υπόθεση C-47/20: Απόφαση του Δικαστηρίου (πρώτο τμήμα) της 29ης Απριλίου 2021 [αίτηση του Bundesverwaltungsgericht (Γερμανία) για την έκδοση προδικαστικής αποφάσεως] — F. κατά Stadt Karlsruhe (Προδικαστική παραπομπή – Μεταφορές – Άδεια οδήγησης – Αφαίρεση της άδειας οδήγησης εντός κράτους μέλους διαφορετικού από εκείνο που την εξέδωσε – Ανανέωση της άδειας οδήγησης από το κράτος μέλος που την εξέδωσε, μετά την απόφαση για την αφαίρεσή της – Αμοιβαία αναγνώριση που δεν χωρεί αυτομάτως)

12.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/17
            
         
      Απόφαση του Δικαστηρίου (πρώτο τμήμα) της 29ης Απριλίου 2021 [αίτηση του Bundesverwaltungsgericht (Γερμανία) για την έκδοση προδικαστικής αποφάσεως] — F. κατά Stadt Karlsruhe
      (Υπόθεση C-47/20) (1)
      
      (Προδικαστική παραπομπή - Μεταφορές - Άδεια οδήγησης - Αφαίρεση της άδειας οδήγησης εντός κράτους μέλους διαφορετικού από εκείνο που την εξέδωσε - Ανανέωση της άδειας οδήγησης από το κράτος μέλος που την εξέδωσε, μετά την απόφαση για την αφαίρεσή της - Αμοιβαία αναγνώριση που δεν χωρεί αυτομάτως)
      (2021/C 278/22)
      Γλώσσα διαδικασίας: η γερμανική
      
         Αιτούν δικαστήριο
      
      Bundesverwaltungsgericht
      
         Διάδικοι στην υπόθεση της κύριας δίκης
      
      F.
      
         κατά
      
      Stadt Karlsruhe
      
         Διατακτικό
      
      Το άρθρο 2, παράγραφος 1, και το άρθρο 11, παράγραφος 4, δεύτερο εδάφιο, της οδηγίας 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης, έχουν την έννοια ότι επιτρέπουν σε κράτος μέλος στο έδαφος του οποίου ο κάτοχος άδειας οδήγησης των κατηγοριών A και B εκδοθείσας από άλλο κράτος μέλος απώλεσε το δικαίωμα οδήγησης, λόγω παραβατικής συμπεριφοράς του κατά τη διάρκεια της προσωρινής διαμονής του στο εν λόγω έδαφος μετά την έκδοση της άδειας οδήγησης, να αρνηθεί να αναγνωρίσει την ισχύ της εν λόγω άδειας σε χρόνο μεταγενέστερο της ανανέωσής της, δυνάμει του άρθρου 7, παράγραφος 3, της οδηγίας, από το κράτος μέλος της συνήθους διαμονής του κατόχου, κατά την έννοια του άρθρου 12, πρώτο εδάφιο, της ίδιας οδηγίας. Απόκειται εντούτοις στο αιτούν δικαστήριο να εξετάσει μήπως, σύμφωνα με την αρχή της αναλογικότητας, οι προβλεπόμενοι στη νομοθεσία του πρώτου κράτους μέλους κανόνες με τους οποίους καθορίζονται οι όροι που πρέπει να πληροί ο κάτοχος της άδειας για την ανάκτηση του δικαιώματος οδήγησης στο εν λόγω έδαφος υπερβαίνουν τα όρια του κατάλληλου και αναγκαίου μέτρου για την επίτευξη του σκοπού της οδηγίας 2006/126, ο οποίος συνίσταται στη βελτίωση της οδικής ασφάλειας.
      
         (1)  ΕΕ C 161 της 11.5.2020.